এর আগে, ২০১১ সালের সেপ্টেম্বর মাসে মনমোহন সিংয়ের বাংলাদেশ সফরের সময় তিস্তা চুক্তি হওয়ার কথা থাকলেও শেষ মূহূর্তে পশ্চিমবঙ্গের মুখ্যমন্ত্রী মমতা ব্যানার্জির বিরোধিতার কারণে এ চুক্তি পিছিয়ে গিয়েছিল। এরপর আর আলোর মুখ দেখেনি এ পানি বণ্টন চুক্তির বিষয়টি। সুষমা স্বরাজ প্রধানমন্ত্রী শেখ হাসিনাকে ভারত সফরের জন্য প্রধানমন্ত্রী নরেন্দ্র মোদীর আমন্ত্রণপত্র দিয়েছেন। সেই আমন্ত্রণপত্রে নরেন্দ্র মোদী দ্বিপাক্ষিক আস্থা ও বিশ্বাসের সম্পর্ক আরো এগিয়ে নিতে ঘন ঘন সাক্ষাতের প্রত্যাশা করেছেন।